Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 638/10/5505	Liptovský Mikuláš, 13.2.2012
EEČ : 2-39-33-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Hoci bol právoplatným rozsudkom Okresného súdu v Liptovskom Mikuláši XXXXX zo dňa 08. 06. 2010 zaviazaný platiť mesačné výživné na svoju maloletú dcéru XXXXX XXXXX) po 85,- € vždy do 15. dňa v mesiaci do rúk jej matky XXXXX, trvale bytom XXXXX XXXXX od 01. 08. 2010 doposiaľ si túto povinnosť neplní v plnej výške tak, ako to má určené súdom a za uvedené obdobie dlhuje na výživnom najmenej 215,- €. 
Právna veta:
lebo zanikla trestnosť činu
Odôvodnenie:
	 Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Trestného zákona pre skutok, že hoci bol právoplatným rozsudkom Okresného súdu v Liptovskom Mikuláši XXXXX zo dňa 08. 06. 2010 zaviazaný platiť mesačné výživné na svoju maloletú dcéru XXXXX XXXXX po 85,- € vždy do 15. dňa v mesiaci do rúk jej matky XXXXX, XXXXX, XXXXX od 01. 08. 2010 doposiaľ si túto povinnosť neplní v plnej výške tak, ako to má určené súdom a za uvedené obdobie dlhuje na výživnom najmenej 215,- €. 
Po ukončení skráteného vyšetrovania podal poverený príslušník Obvodného oddelenia PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
Po preštudovaní spisového materiálu som zistila, že obvinený XXXXX od augusta 2010 ako mu bolo  rozsudkom Okresného súdu v Liptovskom Mikuláši zvýšené mesačné výživné do decembra 2010 uhrádzal každý mesiac nie po 85,- €, ale len po 70,- €, v apríli 2011 uhradil len jedno euro.  V mesiaci jún 2011 zaslal matke svojej dcéry 560,- €, v auguste 2011 170,- € a od septembra 2011 doposiaľ pravidelne uhrádza stanovené výživné vo výške po 85,- € každý mesiac. Dňa 02. 02. 2012 vyplatil 24,- € a na bežné výživné zriadil v banke trvalý príkaz. Týmto k dnešnému dňu uhradil celé zameškané výživné. 
Podľa vyjadrenia matky dieťaťa je dlžné výživné do dnešného dňa uhradené.  Tiež uviedla, že jej dcéra v dôsledku neplatenia výživného obvineným  núdzou netrpela. 
Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
Podľa § 215 ods. 1 písm. g/ Trestného poriadku  prokurátor  zastaví trestné stíhanie ak zanikla trestnosť činu. 
Keďže obvinený uhradil dlžné  výživné v plnej výške a neplatenie  výživného nemalo na jeho dcéru trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka